./data/phi0914/phi00140/phi0914.phi00140.perseus-lat1.xml
Titus Livius (Livy)
Demetriade hibernabat, cum desiderio anxius filii tum paenitentia       crudelitatis suae   stimulabat animum et alter       filius haud dubie et sua et aliorum opinione rex conversique in eum omnium oculi       et destituta senectus aliis expectantibus suam mortem, aliis ne expectantibus       quidem   quo magis angebatur, et cum eo Antigonus Echecratis filius, nomen patrui       Antigoni ferens, qui tutor Philippi fuerat, regiae vir maiestatis, nobili etiam       pugna adversus Cleomenem Lacedaemonium clarus         tutorem eum Graeci, ut cognomine a ceteris regibus distinguerent, adpellarunt             huius fratris filius Antigonus ex       honoratis Philippi amicis unus incorruptus permanserat, eique ea fide nequaquam       amicum Persea inimicissimum fecerat   is       prospiciens animo, quanto cum periculo suo hereditas regni ventura esset ad       Persea, ut primum labare animum regis et ingemiscere interdum filii desiderio       sensit,  nunc praebendo aures, nunc lacessendo       etiam mentionem rei temere actae saepe querenti  querens et ipse aderat; et cum multa, ut adsolet, veritas praeberet       vestigia sui, omni ope adiuvabat, quo maturius omnia emanarent   suspecti ut ministri facinoris Apelles maxime et       Philocles erant, qui Romam legati fuerant litterasque exitiales Demetrio sub       nomine Flaminini adtulerant   falsas esse et a scriba vitiatas signumque       adulterinum vulgo in regia fremebant   ceterum       cum suspecta magis quam manifesta esset res, forte Xychus obvius fit Antigono,       comprehensusque ab eo in regiam est perductus  relicto eo custodibus Antigonus       ad Philippum processit   “multis” inquit       “sermonibus intellexisse videor, magno te aestimaturum, si scire vera omnia       possis de filiis tuis, uter ab utro petitus fraude et insidiis esset   homo unus omnium, qui nodum huius erroris exsolvere       possit, in potestate tua est Xychus ” forte oblatum perductumque in regiam       vocari iube   adductus primo ita negare  inconstanter, ut parvo metu admoto paratum indicem esse adpareret        conspectum tortoris verberumque non sustinuit ordinemque omnem facinoris       legatorum ministeriique sui exposuit   extemplo       missi, qui legatos comprehenderent  Philoclem, qui praesens erat, obpresserunt;       Apelles missus ad Chaeream quendam persequendum indicio Xychi audito in Italiam       traiecit   de Philocle nihil certi vulgatum       est; alii primo audaciter negantem, postquam in conspectum adductus sit Xychus,       non ultra tetendisse, alii tormenta etiam infitiantem perpessum adfirmant             Philippo redintegratus est luctus       geminatusque, et infelicitatem suam in liberis graviorem, quod alter superesset, quam quod alter perisset, censebat